paragraph_text: Geronimo Stilton je serijal dječjih knjiga, odnosno svjetska uspješnica u segmentu knjiga za djecu i mlade, prodana u više od 100 milijuna primjeraka. Knjige su izvorno predstavljene u Italiji 2000. godine, a knjige izdaje izdavačka kuća Edizioni Piemme iz Milana. Do danas, knjige su objavljene u više od 40 država svijeta, a 2014. na najvećem hrvatskom sajmu knjiga " Interliber", hrvatska izdavačka kuća EXTRADE d.o.o. Kastav (Rijeka) premijerno predstavlja serijal knjiga "Geronimo Stilton" hrvatskoj publici. Knjige su namijenjene čitateljima od 6 do 14 godina, a najviše onima koji vole smijeh, zabavu i znanje. Prema knjigama, napravljena je animirana tv serija i mjuzikl.